bati bugqitisile kubu nzima abebe buva e North, mhlaumbi e Liberia. Bekuti ukutya kwabo okuse masimini kunqotshiswane ngako, kwa nga pambili. Nabe zitora bebe fanelana sebe sitini ukuzama uku puma ema tyaleni, amatyala kodwa elize, eku ngeko nlpahla bazitabatileyo ngunotshe. Inxenye yaba nini mihlaba ibi benza ukuba ba hlule pakati i cotton abayi limileyo, bati abanye ukuba kuvele amavolo (bales) ama 3, ba tabate eli 1. Be kunga ncedi nto nokuba umntu usebenza nzima kanga kanani na, nokuba uzuze zilimo zinga kanani na, yahlala incwadi yama tyala ento abazi tabatayo ezi venkileni yongamile. Inxe­nye ibi pangwa ngaba hamba ngo busuku, zitshiswe izita, nokutya kwabo, ngenxa ye nkohlakalo yabenzi boko. Elinye ixegokazi latshiselwa indlu, nenca yalo, nalo lipakati, ngoku suke kuti ngexa loku nyula kuhlale ngezo ntsuku ama Negro atile.

Abafazi nokuba ngama nkazana nje kodwa bapatwe kakubi ngalo manxila, ama dungudwane amhlope, zekuti ukuba bate oyise, nokuba ngamadoda abo bafuna imbuyiselo ngezonto, sebe pangwa ngabo ba hamba ngo busuku. Bati abafazi abati batimbe xa kufeketwa ngabo, ke benziwe into ezimbi kuqala, bandule uku betelwa emitini nge ndlebe zabo.

Malunga ne mbangi yale mfuduka njengoko kutshiwoyo zi emigrant ezitile ibibangwa ku bonakala ukuba akuko kupila nga ndawo, akuko nkululeko, neye mpahla kumntu ontsundu e South.

KAYA LOKU PUMLA.

Ndifuka ukubikela izihlobo zonke nezi ngama Krestu ngoku buba kuka *Betsy Jane Mtimkulu,* ukupela kwe ntombi ka Bev. Samuel Mtimkulu, wakwa Qoboqobo, (Keiskama Hoek) ubube ngomhla we 29th May 1880 e Hebehebe, Fingoland—Kube seku ngu mnyaka one nyanga ezi mbalwa etiwe ngcumbu ku kohlela (consumption) oku ngazange kwam yeka, nakuba waye setyenzwa ngazo zonke intlobo zamayeza ezilunge neso sifo, noko kwaku kona siqubela pambili isifo aseva nalinye iyeza, sada ekupeleni aamkisa. Aba leseshi betu bokumbula ukuba akukade kakulu esazisa kwa kweli pepa ngoku buba ko mnakwabo omkulu u Jabez ; ku bonakala mhlope ukuba le ntombazana ya ngenwa kukwo tuka okukulu eku bubeni ko mnakwayo.

Lento ibangela usizi olu kulu kubazali noko bate bomelezwa nga mazwi amnandi aba shiywe nawo. Kwa isencinane le ntombazana ya qeqeshelwa ekwazini nase koyikeni Inkosi. Ya ngumntu okolekayo, no tembekayo kubo bonke abantu, nakwi Teachers zayo, kude kwase kufeni kwayo. Itete amazwi amnandi isomeleza izi hlobo zayo ezi lusizi isiti; Yona iya kulala ubutongo, kanjako isiti Kuyo ukufa oku yinzuzo enkulu. Yati kuyise makomelele anyamezele nakuba inkosi imtwese ubu nzima. lyayazi into eyenzayo, kanjako naba ntwana aba ubanikwe kwa yiyo. Ikwa yiyo ke le ebatabatayo eya kuzi gcinela. “ *Lowo Imtandayo Iya mohlwaya."* Yati ku mnakwayo omncinane. “ Inkosi iyayazi into eyenzayo.” Iyazi nento eyenzayo ngokumtabata ese lula emhlabeni. “ Oko ndi kwenzayo akukwazi ngoku kodwa uya kukwazi kamva.” Yateta na manye amazwi amaninzi amnandi, kwada kwayi yure yayo yoku gqibela iteta, yati ngoku “ iya goduka nanzi *izitunywa* nezi hlobo zayo zimhlangabeza.” Yaba nyanisisa ukuba nabo aba zihlobo iya kuba ngomnye wabaya kuza kuzi hlangabeza xa ziyi bambileyo indieia ye *Nkosi.* Yona nam- hla ikoyisile ukufa, yatsho yavuma iculo le 132.

Zulu kaya lam

Utandiwe ndim.

Zulu kaya lam

Unqwenelwa ndim.

Yacela emva kwelo umnakwayo ukuba amvumele elamangesi u “ Praise the Lord.” Impahla yayo yaya bela izi hlobo zayo kwanga pambili. Yawuxela nomhla eya kumka ngawo, okwenene kwaba njalo—ngalo mhla yabuba ; pambi kokuba ibube yazibiza zonke izihlobo zayo ukuba *ziyange* oko kugqibela. Kube njalo ke ukumka kwalo ntombazana, kuluvuyo ukwazi ukuba noko simlilela apa nje tina, ngoku uya vuya ebusweni benkosi yake. Ewe ukufa kuyo yinzuzo, kuba ifumene Ikaya Lokupumla, kanjako sinetemba elikulu e Nkosini ukuba soyi bona ngomhla wokupela.

Banga bonke abazali banga ziqeqeshela ekwazini nase koyikeni Inkosi intsapo zabo zise ncinane, zekuti kwaku fika ukufa kuzo kube yinzuzo yekaya loku pumla.

“ Vumelani aba ntwana aba ncinane beze Kum ningabaleli ngokuba bubo banjalo ubu kumkani buka Tixo.”

Umkrestu.

EZIVELA KUBABALELANI.

*Siyazisa ukuba asilitabateli pezu kwetu ityala lenteto zaba balelani betu, asitsho nokuti siyavumelana nazo zonke incwadi zabo esizishicilelayo.*

U LAULO LWABA NTSUNDU.

Mhleli.—

Kumzuzu ndingasa baleli kuwe,—ndingasa bonakali kuba lesi bako. Bendi banjezelwe kuku xoxa nama ngesi kuma pepa awo.

Le ngxoxo ndiza kulinga ukuyi cukumisa inkulu kakulu; pezu kwayo kujinga ulonwabo, ne nkululeko yabantu bakowetu kuma xesha azayo—ama xesha abantwana betu—(mna andikabi naye.) Kupumele pezu kwetu, ukuba olu hlanga lumnyama loza lufikena endaweni ekoti kuyo amalungelo alo abekwe agqalwe zi rulumente ze Koloni le yase mazantsi e Africa. Kungaba lusizi kuna, nje ngokuba kungaba lusizi ku manene amane asitetelela ezi Parlamente, nase zi korantini, uku bona—nge nditi ukugqala—umoyana otile pakati ko dodana olu fundileyo--umoya wobu gwala, woko yika uku xoxa nama Ngesi ema pepeni awo. Luninzi, nje ngokuba beyaku kumbula abafundi be koranti zinto ekuti kutetwe zona ngaba pati beli lizwe, ngoku bekiselela kwabamnyama, zoku mtoba isimilo sake emehlweni abantu ba pesheya (England),—izinto ekuti ukuba aku boni swanga ukuba azina siseko (oko k ukuti zibu xoki) za mkelwe pesheya nje nge nyaniso yi rulumente enkulu ye Nkosazana nanga bantu bonke ba pesheya. Kanti ukuba bezite zapikiswa nga bamnyama aba fundileyo ezi koranti zama Ngesi mhlaumbi ngoku balela kwi zikulu ezaziwayo ukuba ziya batetelela aba mnyama beziya kufa zinge kasiwa pesheya. Lomoya wobu gwala ngumoya obamba abantu pantsi kobu koboka. Lonke ibali loku nyukakohlanga lwama Ngesi likazimla zizenzo zama doda atile awangenwa zi ntliizyo ezi banzi avakala esiti, ‘ Ndinga fanelana ndisifa ngenxa ya bantu bakowetu ayi nto yanto leyo.’ Uku bizwa kwa madoda anjalo kutiwa ngowlama Ngesi zi *Patriots.* Bako na aba njalo pakati kwaba mnyama ? Ayitina yonke impi emnyama “ Bayete” ezi mantyini nokuba zihambisa imiteto enga visisani nayo ? Anditsho ukuti mabanga yenzi imiteto leyo—mayibe kude lonto ukuba itetwe ndim, Nditi kodwa mabati aba mnyama ukuba into aba visisani nayo xa itetwa ngaba hambisi bomteto o mantyi, baxele emhlotsheni. Batsho ukuti lomteto unzima kuti asinako uku zifeza izinto oti masizenze ngokunjalo ke mantyi sisaza kubikela i Rulumente, bika nawe. Yotii Rulumente ukuba ayisiva soya e Parlamenteni apo saziyo ukuba amadoda anentloko akaketi omhlope komnyama. Nditi bo, bananina aba mnyama ukuba bangenzi njalo xaumteto bacinga ukuba uyababandezela kunokuba bagoduke besiti ‘ Ndum—ndum—ndum ama Ngesi aya sibandezela, nezinye izinto ezi njalo ? Okwenene aba dala aba naku zenza; bangati besiba baya lungisa kanti baya posisa. Nditeta ku madodana afundileyo Ngawo amaka zenze ezizinto. Abe mfazwe ka Hintsa neye Zembe, bona ndiba “ beke ihlahla.” Abeka Mlanje. ni kude kube ngu 1860, abana kaka. Ukuba bayoyika, nditi, mabange tuki xa babandezelwa ngemiteto enje ngale, ya *Malaga amatsha,* u *Kuhlutwa kwemipu,* benge nzanga nto, noku *Tshiswa kwe Nkomo* Ukuba abazi maqinga, siko ; maba xele kuti; mabazise siso esi *Isigidimi.*

Aku ncedi ne peni le betu, ukuba ziti izinto eziba bulalayo abamnyama ziveliswe pambi kwama Ngesi ngabantu ababini naba tatu, ibe impi yonke eyayi gqiba imali zaba zali e Dikeni, e Nxukwebenase Rini—inxenye ndine ntloni ukuti nase Kapa, ihleli ihamba kupela ezi dolopini nase ma kaya. Madodana ako wetu nditi masifunde u